Cobitis vettonica

La lamprea (Cobitis vettonica), tamién conocia comu colmilleja del AlagónEsti nombri, de nueva criación, mos vien pol me del español i se gasta pa deferenciala de l'otra colmilleja (Cobitis paludica), tamién pressenti en Estremaura i el restu la Península Ibérica., es una espécii de pezi la família Cobitidae endémica la cuenca el riu Alagón, en Estremaura. Enantis se creiba qu'era una subespécii de Cobitis paludica, peru agora es tratá comu una espécii diferenti originá pol aislamientu geográficu.Pérez-Bote, J.L., Estatus y conservación de la ictiofauna en Extremadura

 Descrición 
Se trata dun pezi relativamenti aplanau, con un longol menol de 10 centímetrus. A la contra qu'el restu los sus parientis, tien los barbillonis bucalis cortus abondu, a vezis cuasi invisibris. Las sus aletas, en general, son tamién más cortinas.

La espécii pressenta un huerti dimorfismu sessual, huendu las hembras muchu mayoris que los machus. La freça aconteci entri abril i juñu.Viciopesca.net. Colmillejas: Colmilleja del Alagón. Son ovíparus i no realizan cudiaus parentalis dingunu.http://contenidos.educarex.es/mci/2003/19/especies/colmillejadelalagon.htm

 Destribución i ábita 
Es una espécii endémica la Península Ibérica. La su ária destribución tien unus 50 km², i abita preferentimenti enos tramus con hondus con pieras de los culsus meyus i altus de los rius i arroyus pretenecientis a la cuenca el riu Alagón,Ministerio de Medio Ambiente: http://www.mma.es/secciones/biodiversidad/inventarios/inb/atlas_Peces/Cobitis_vettonica.htm ena província Caçris i, mu puntualmenti, nel sul de la província de Salamanca. Prefii, pol tantu, auguas craras i ossigenás que, amás, están más a salvu la entervención umana.

 Conselvación 
Pol me la su poca capaciá dispersión, la degradación del su abitaeru pol parti el ombri i su utilización comu cebu vivu, las sus puebracionis án sufriu un gravíssimu descensu. Estu, agravau pola su escrusiviá i pola presséncia espéciis essóticas competioras, a propiciau que la Junta de Extremadura la encluya ena lista d'espéciis amenazás, catalogándola comu "Sensible a la alteración de su hábitat".Catálogo Regional de Especies Amenazadas de Extremadura

 Huentis 

 Notas 

 Referéncias 

 Bibliografía 
Pérez-Bote, J.L., Los peces de Extremadura. Universitas editorial, Baajó
Pérez-Bote, J.L., Peces. Claves para la identificación de la fauna extremeña. Univelsiá d'Estremaura, Servicio de Publicaciones. Caçris, 2000

 Atijus 
Fotos de Cobitis vettonica en Dr. Pez

Categoría:Fauna